
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 443 


10 Απριλίου 2002 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς Ιδρύματος με την 
επωνυμία "ΕΛΛΗΝΙΚΟ ΙΔΡΥΜΑ ΓΑΣΤΡΕΝΤΕΡΟΛΟ- 
ΓΙΑΣ ΚΑΙ ΔΙΑΤΡΟΦΗΣ" και κύρωση του οργανισμού 
αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις αριθμ. 12.425/2000 και 13.038/2001 πράξεις της 
Συμβολαιογράφου Μαρίας Μασούρου - Τσανάκα με τις 
οποίες οι Δημ. Παπαπαναγιώτου του Κων/νου κ.λπ. σύ¬ 
στησαν κοινωφελές ίδρυμα με την επωνυμία "ΕΛΛΗΝΙΚΟ 
ΙΔΡΥΜΑ ΓΑΣΤΡΕΝΤΕΡΟΛΟΓΙΑΣ ΚΑΙ ΔΙΑΤΡΟΦΗΣ" και με 
έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 2039/ 
1939, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 13.9.2001 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. 1100383/1330/Α0006/31.10.2001 απόφαση 
του Πρωθυπουργού και του Υπουργού Οικονομικών με 
την οποία ανατέθηκαν αρμοδιότητες στους Υφυπουρ¬ 
γούς Οικονομικών (ΦΕΚ 1485 τ.Β'). 

5. Την αριθ. 6459/31.10.2001 κοινή απόφαση του Πρω¬ 
θυπουργού και του Υπουργού Υγείας Πρόνοιας με την 
οποία ανατέθηκαν αρμοδιότητες στους Υφυπουργούς 
Υγείας Πρόνοιας (ΦΕΚ 1480 Β). 

Με πρόταση του Υπουργού Εθνικής Παιδείας και Θρη¬ 
σκευμάτων και των Υφυπουργών Οικονομίας και Οικονο¬ 
μικών και Υγείας Πρόνοιας αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία: 

"ΕΛΛΗΝΙΚΟ ΙΔΡΥΜΑ Γ ΑΣΤΡΕΝΤΕΡΟΛΟΓΙΑΣ ΚΑΙ ΔΙΑ¬ 
ΤΡΟΦΗΣ", η οποία έγινε από τους Δημήτριο Παπαπανα- 
γιώτου του Κων/νου κ.λπ. με τις αριθ. 12.425/2000 και 
13.038/2001 συμπληρωματική πράξη της Συμβολαιογρά¬ 
φου Αθηνών Μαρίας Μασούρου - Τσανάκα. 

Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 


Υπουργών Εθνικής Παιδείας & Θρησκευμάτων, Υγείας 
Πρόνοιας και Οικονομικών διέπεται από τις διατάξεις 
της ανωτέρω συστατικής του πράξης, του παρακάτω 
οργανισμού, του Α.Ν. 2039/1939 και των διαταγμάτων 
που εκδόθηκαν ή θα εκδοθούν σε εκτέλεση του νόμου 
τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαεννέα 
(19) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία "ΕΛΛΗΝΙΚΟ ΙΔΡΥΜΑ ΓΑΣΤΡΕΝΤΕΡΟΛΟ- 
ΓΙΑΣ ΚΑΙ ΔΙΑΤΡΟΦΗΣ". 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία "ΕΛΛΗΝΙ¬ 
ΚΟ ΙΔΡΥΜΑ Γ ΑΣΤΡΕΝΤΕΡΟΛΟΓΙΑΣ ΚΑΙ ΔΙΑΤΡΟΦΗΣ", 
η οποία αποδίδεται στην Αγγλική γλώσσα σε πιστή με¬ 
τάφραση ως "ΗθΙΙθηίο ΡουπάαΙίοπ οί ΟαεΙίΌοηίΘΐΌίοργ 
αηά ΝυΙηΙίοη", με συντετμημένο τίτλο "ΕΛ.Ι.ΓΑΣΤ" συ- 
στήθηκε από τους Δημήτριο Παπαπαναγιώτου του 
Κων/νου κ.λπ. με τις αριθ. 12.425/200 και 13.038/2001 
πράξεις της Συμβολαιογράφου Αθηνών Μαρίας Μα¬ 
σούρου -Τσανάκα αποτελεί νομικό πρόσωπο ιδιωτικού 
δικαίου και διέπεται από τις διατάξεις της ανωτέρω συ¬ 
στατικής πράξης, του παρόντος οργανισμού, του Α.Ν. 
2039/1939 όπως κάθε φορά ισχύει ο νόμος αυτός και 
των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασης του. θα υφίσταται αντίστοιχη 
σφραγίδα και στην αγγλική γλώσσα. 

Άρθρο 2 

Σκοπός 

Σκοπός του ιδρύματος είναι: 

Α. Μελέτες σχετικές με την επιδημιολογία των νόσημά- 

των του πεπτικού συστήματος και την σημασία της δια¬ 
τροφής σ’ αυτά. 

Β. Η προαγωγή της έρευνας στο πεδίο της γαστρεντε- 
ρολογίας. 

Γ. Η χορήγηση υποτροφιών για συγκεκριμένους εκπαι¬ 
δευτικούς και ερευνητικούς λόγους. 

Δ. Η θέσπιση βραβείων αναγνώρισης ερευνητικής, εκ¬ 
παιδευτικής και κοινωνικής προφοράς. 

Ε. Η οργάνωση επιστημονικών συνεδρίων και ημερίδων. 

ΣΤ. Η προαγωγή της συνεργασίας μεταξύ Ελληνικών 
ερευνητικών κέντρων και αντιστοίχων ιδρυμάτων του 
εξωτερικού. 

Ζ. Η ενημέρωση του κοινού για την πρόληψη, τη διά¬ 
γνωση και θεραπευτική αντιμετώπιση τωννοσημάτωντου 
πεπτικού και της σημασίας της διατροφής. 

Άρθρο 3 

Περιουσία - Πόροι 

1. Περιουσία του ιδρύματος αποτελεί το χρηματικό πο¬ 
σό των 25.000.000 (είκοσι πέντε εκατομμυρίων) δρχ. 
(73.367,570 ΕΥΡΩ). 

Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

δ) Έσοδα από συνέδρια, σεμινάρια και εκδηλώσεις κά¬ 
θε μορφής. 

ε) Η διεκδίκηση κονδυλίων από άλλους φορείς για τους 
σκοπούς του Ιδρύματος. 

στ) Κάθε περιουσιακό στοιχείο που θα αποκτηθεί μετά 
την σύσταση του Ιδρύματος. 

ζ) Τυχόν επιχορηγήσεις που θα δοθούν στο πλαίσιο 
προώθησης και επίτευξης των σκοπών του Ιδρύμα¬ 
τος. 

Άρθρο 4 
Υποτροφίες 

Το ίδρυμα δύναται να χορηγεί υποτροφίες για μετα¬ 
πτυχιακή έρευνα και εξάσκηση σε συγκεκριμένους το¬ 
μείς με γνωστικό αντικείμενο τη γαστρεντερολογία και 
τη διατροφή σε νέους γιατρούς και για μέγιστο διάστη¬ 
μα μέχρι ένα χρόνο με τους εξής όρους και προϋποθέ¬ 
σεις: 

Οι υποψήφιοι να είναι γιατροί μέχρι και 40 ετών ανε¬ 
ξαρτήτως ειδικότητας, αλλά με ιδιαίτερο ενδιαφέρον 
στις νόσους του πεπτικού συστήματος και τη διατροφή, 
όπως αυτό αποδεικνύεται από το βιογραφικό τους ση¬ 
μείωμα και από δύο συστατικές επιστολές. Ως κριτήρια 
για την επιλογή λαμβάνονται η προϋπηρεσία, η επιστη¬ 
μονική επίδοση, το ήθος, η συνεργασία, η οικονομική κα¬ 
τάσταση και το προτεινόμενο αντικείμενο έρευνας ή με¬ 
τεκπαίδευσης. Η έρευνα ή η μετεκπαίδευση γίνεται σε ει¬ 
δικά αντικείμενα που καθορίζονται από το διοικητικό 
συμβούλιο του Ιδρύματος σε αναγνωρισμένα κέντρατου 
εξωτερικού. 

Ο υποψήφιος πρέπει να υποβάλει βιογραφικό σημείω¬ 


μα στο οποίο αναφέρονται η επιστημονική σταδιοδρομία, 
η οικογενειακή κατάσταση και η οικονομική κατάσταση, 
όπως αυτή προκύπτει από φωτοτυπία της τελευταίας φο¬ 
ρολογικής του δήλωσης. Επίσης, ο υποψήφιος πρέπει να 
γνωρίζει καλώς την αντίστοιχη ξένη γλώσσα, να υποβάλει 
υπεύθυνη δήλωση ότι δεν είναι υπότροφος και δεν λαμ¬ 
βάνει οικονομική ενίσχυση από άλλο ίδρυμα ή οργανισμό. 
Απαιτείται πρόσκληση ή βεβαίωση αποδοχής από το προ- 
τεινόμενο κέντρο μετεκπαίδευσης με αναφορά στην ημε¬ 
ρομηνία έναρξης. 

Η υποτροφία απονέμεται από πενταμελή επιτροπή 
απονομής, που ορίζεται από το διοικητικό συμβούλιο του 
Ιδρύματος. Οι υποψήφιοι υπόκεινται σε συνέντευξη και η 
επιτροπή με ανοιχτή και αιτιολογημένη ψηφοφορία κα¬ 
θορίζει τη σειρά των υποψηφίων και απονέμει τις υπο¬ 
τροφίες. 

Η υποτροφία πρέπει να αρχίζει εντός του ημερολογια¬ 
κού έτους για το οποίο έχει προκηρυχθεί. 

Ο υπότροφος υποχρεούται σε πλήρη έκθεση δραστη¬ 
ριοτήτων και απόδοσης συνοδευόμενη από έγγραφη βε¬ 
βαίωση από τον Διευθυντή του Κέντρου στο οποίο μετεκ¬ 
παιδεύεται κατά τη λήξη της υποτροφίας. 

Το ποσό της υποτροφίας καθορίζεται με απόφαση του 
διοικητικού συμβουλίου του Ιδρύματος και καταβάλλεται 
σε δύο ισόποσες εξαμηνιαίες δόσεις. 

Σε περίπτωση κατά την οποία ο υπότροφος περατώσει 
το έργο και το δημοσιεύσει στη διεθνή βιβλιογραφία, τό¬ 
τε θα του χορηγηθεί χρηματικό ποσό, το οποίο θα καθο¬ 
ρίζεται με απόφαση του διοικητικού συμβουλίου του 
ιδρύματος. 

Αν για οποιονδήποτε λόγο δεν τηρούνται οι όροι της 
υποτροφίας ή ο υπότροφος αποχωρίσει πριν από τη λή¬ 
ξη της θητείας του, το ίδρυμα διακόπτει τη χορήγησή 
της και διατηρεί το δικαίωμα να ζητήσει την επιστροφή 
των καταβληθέντων χρημάτων από τον υπότροφο. Σ’ 
αυτή τη περίπτωση τα χρήματα επιστρέφονται στο 
Ίδρυμα. 

Άρθρο 5 
Διοίκηση 

Α. Το ίδρυμα διοικείται από ενδεκαμελές (11) Διοικητικό 
Συμβούλιο. 

1. Το Διοικητικό Συμβούλιο εκλέγει από τα μέλη του τον 
Πρόεδρο,τον Διευθυντή,τον Γραμματέα καιτονΤαμία, οι 
οποίοι αποτελούν και την Εκτελεστική Επιτροπή του Ιδρύ¬ 
ματος. 

2. Οι ιδρυτές είναι μόνιμα μέλη του Διοικητικού Συμ¬ 
βουλίου. Σε περίπτωση παραίτησης, αποποίησης, έκπτω¬ 
σης, ανικανότητας, θανάτου ή αντικατάστασης για οποι- 
οδήποτε νόμιμο λόγο κάποιου ιδρυτικού και κατά συνέ¬ 
πεια μονίμου μέλους, η κενή θέση πληρούται με απόφαση 
των υπολοίπων μονίμων μελών, με απλή πλειοψηφία. Κά¬ 
θε νέο μόνιμο μέλος έχει την ιδιότητα και τα προνόμια του 
μέλους που αντικατέστησε. 

Β. Τα μη μόνιμα μέλη του Διοικητικού Συμβουλίου ορί¬ 
ζονται από τα μόνιμα μέλη με απόφασή τους μέσα στους 
δύο τελευταίους μήνες της θητείαςτους. Η θητείατων μη 
μονίμων μελών του Διοικητικού Συμβουλίου του Ιδρύμα¬ 
τος ορίζεται τετραετής και είναι δυνατόν να ανανεωθεί για 
μια ακόμη τετραετία. Η θητεία κάθε Διοικητικού Συμβου¬ 
λίου λήγει την τριακοστή πρώτη (31η Δεκεμβρίου του τε- 

χάρτου έτους και αρχίζει την πρώτη (1η) Ιανουάριου του 
επομένου έτους. 

Γ. Το πρώτο Διοικητικό Συμβούλιο του Ιδρύματος, η θη¬ 
τεία του οποίου άρχεται, απάτηςδημοσιεύσεωςτου σχε¬ 
τικού Προεδρικού Διατάγματος αποτελείται από τα ακό¬ 
λουθα δέκα (10) μέλη. 

Δημήτριος Παπαπαναγιώτου του Κωνσταντίνου 
Κωνσταντίνος Αρβανιτάκης του Σπύρου 
Δημήτριος Καραμανώληςτου Γεωργίου 
Γεώργιος Κητήςτου Ευστρατίου 
Ηλίας Κουρούμαληςτου Ανδρέα 
Ανδρέας Παπασπύρουτου Ιωάννου 
Ευστάθιος Κορμέντζας του Χρήστου 
Άννα Συνοδινού - Μαρινάκη 
Επαμεινώνδας Τσιάνος του Βασιλείου 
Γεράσιμος Φωκάς του Λουκά 

Το ενδέκατο μέλος θα ορισθεί με απόφαση των μονίμων 
μελών του Δ.Σ. και η θητεία του θα λήγει την ημερομηνία 
λήξης των υπολοίπων μελών του Δ.Σ. 

Δ. Σε περίπτωση παραίτησης, αποποίησης, έκπτωσης, 
ανικανότητας, θανάτου ή αντικατάστασης, για οποιονδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται άμεσα σύμφω¬ 
να με απόφαση των Ιδρυτικών μελών που λαμβάνεται με 
απλή πλειοψηφία γιατο υπόλοιπο της θητείας αυτού, που 
αποχωρεί, εκτός αν η αποχώρηση γίνεται κατά το τελευ¬ 
ταίο εξάμηνο της λήξης της θητείας του, οπότε ο ορισμός 
γίνεται όχι μόνο γιατο υπόλοιπο της θητείας, αλλά και για 
τη νέα θητεία. 

Ε. Τα μέλη του Διοικητικού Συμβουλίου παρέχουν τις 
υπηρεσίες τους χωρίς αμοιβή. Δικαιούνται όμως έξοδα κι- 
νήσεως ή οποιοδήποτε ποσό δαπάνησαν για την εκτέλε¬ 
ση υπηρεσίας του ιδρύματος, εφ’ όσον έγιναν με εντολή 
του Διοικητικού Συμβουλίου και αποδεικνύονται με σχετι¬ 
κά παραστατικά. 

Άρθρο 6 

Λειτουργία Διοικητικού Συμβουλίου 

1. Το Διοικητικό Συμβούλιο συνεδριάζει τουλάχιστον 
τρεις φορές το χρόνο στην έδρα του ιδρύματος, μετά 
από πρόσκληση του Προέδρου και εκτάκτως όποτε το 
ζητήσει ο Πρόεδρος ή τρία (3) από τα μέλη του, με γρα¬ 
πτή αίτησή τους, στην οποία θα αναφέρονται τα θέμα¬ 
τα προς συζήτηση. Η σύγκληση της έκτακτης συνε¬ 
δρίασης του Διοικητικού Συμβουλίου ορίζεται από τον 
Πρόεδρο εντός Ιδημέρου από την υποβολή της αίτη- 
σης. 

2. Με την πρόσκληση των μελών κοινοποιείται και η 
ημερήσια διάταξη των θεμάτων. Κατά τις συνεδριάσεις 
μπορούν να συζητηθούν και θέματα εκτός ημερήσιας 
διάταξης, εφ’ όσον αυτά είναι σοβαρά και επείγοντα 
κατά την κρίση του Προέδρου του Διοικητικού Συμβου¬ 
λίου. 

3. Το Διοικητικό Συμβούλιο βρίσκεται σε απαρτία, όταν 
παρίσταται το ήμισυ πλέον ενός του συνολικού αριθμού 
των μελών του. Μεταξύ των παρόντων πρέπει υποχρεωτι¬ 
κά να είναι ο Πρόεδρος ή ο Διευθυντής. 

4. Ο Πρόεδρος όταν απουσιάζει μπορεί να αναπλη¬ 
ρώνεται σε όλες του τις λειτουργίες από τον Διευθυ¬ 
ντή. 


5. Οι αποφάσεις του Διοικητικού Συμβουλίου λαμβάνο- 
νται με απλή πλειοψηφία των παρόντων μελών και σε πε¬ 
ρίπτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

Εξαιρετικά οι αποφάσεις του Διοικητικού Συμβουλίου 
του Ιδρύματος λαμβάνονται με πλειοψηφία των δύο τρί¬ 
των (2/3) των μελών όταν πρόκειται για: 

α) Απόφαση εκποίησης περιουσιακών στοιχείων του 
αξίας άνω των δέκα εκατομμυρίων (10.000.000) δραχμών 
ή αγορά περιουσιακού στοιχείου της ίδιας αξίας. 

β) Σύναψη δανείου. 

γ) Τροποποίηση του παρόντος καταστατικού. 

6. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά με ευθύνη του Γραμματέα, τα οποία 
υπογράφονται, από όλα τα μέλη που παρέστησαν σε αυ¬ 
τή, με μνεία των τυχόν μειοψηφιών, καθώς και της αιτιο¬ 
λογίας τους. 

7. Οι αποφάσεις είναι άμεσα εφαρμόσιμες με την επικύ¬ 
ρωση των πρακτικών που γίνεται με ευθύνη του Γ ραμμα¬ 
τέα εντός Ιδημέρου απόχην συνεδρίαση του Διοικητικού 
Συμβουλίου. 

8. Σε περίπτωση αδικαιολόγητης απουσίας μέλους 
του Διοικητικού Συμβουλίου, από τρεις (3) συνεχείς τα¬ 
κτικές συνεδριάσεις, με Πράξη του Προέδρου του Διοι¬ 
κητικού Συμβουλίου, το μέλος θεωρείται ότι έχει παραι¬ 
τηθεί και αντικαθίσταται με την συμπλήρωση της κενής 
θέσης κατά τα οριζόμενα στηνπαρ. Δ του άρθρου δ του 
παρόντος. 

Άρθρο 7 

Αρμοδιότητες του Διοικητικού Συμβουλίου 

1. Το Διοικητικό Συμβούλιο είναι το ανώτατο όργανο του 
Ιδρύματος και είναι αρμόδιο να αποφασίζει για κάθε θέμα 
που ανάγεται στη διαχείριση της περιουσίας και γενικά 
των δραστηριοτήτων του και λαμβάνει όλα τα ενδεικνυό- 
μενα μέτρα και αποφάσεις για την πραγμάτωση των σκο¬ 
πών του σύμφωνα με το παρόν καταστατικό, του Α.Ν. 
2039/39 καιτα διατάγματα που εκδόθηκαν ή θα εκδοθούν 
σε εκτέλεση του νόμου αυτού καθώς και τους λοιπούς νό¬ 
μους και διατάγματα. 

Ειδικότερα το Διοικητικό Συμβούλιο: 

α) Καθορίζει το πλαίσιο λειτουργίας και τα καθήκο¬ 
ντα της Εκτελεστικής Επιτροπής δίδοντας και τις σχε¬ 
τικές εντολές, για την πραγμάτωση των αποφάσεών 
του. Παρέχει στην Εκτελεστική Επιτροπή ειδικές και 
συγκεκριμένες εξουσιοδοτήσεις, όσον αφορά την εκ¬ 
προσώπηση του Ιδρύματος, την άσκηση συγκεκριμέ¬ 
νων πράξεων Διοίκησης και Διαχείρισης, προσδιορίζο¬ 
ντας συγχρόνως και την έκταση των εξουσιοδοτήσεων 
αυτών, καθώς και τον χρόνο ισχύος τους. Εγκρίνει τις 
πράξεις και αποφάσεις της. Οποιαδήποτε πράξη ή 
απόφαση της Εκτελεστικής Επιτροπής πρέπει να έχει 
την εξουσιοδότηση και έγκριση του Διοικητικού Συμ¬ 
βουλίου. 

β) Αποφασίζει επί όλων των ζητημάτων, που αφο¬ 
ρούν το Ίδρυμα, υπό την ευρύτατη έννοια αυτών και 
την διάθεση, με οποιονδήποτε τρόπο των κινητών και 
ακινήτων περιουσιακών στοιχείων. Διαχειρίζεται την 
περιουσία του και διαθέτει τους πόρους του, για κάθε 
ενέργεια, που σχετίζεται με την εκπλήρωση των σκο¬ 
πών του και γενικά ασκεί κάθε εξουσία, που απορρέει 

από το παρόν και τις διατάξεις των σχετικών νόμων και 
διαταγμάτων. 

γ) Χαράσσει την επιστημονική και λοιπή δραστηριότητα 
του Ιδρύματος. 

δ) Καταρτίζει το ετήσιο πρόγραμμα και τις δραστηριό¬ 
τητες του Ιδρύματος και εγκρίνει τη λήψη των απαραίτη¬ 
των μέτρων. 

ε) Εγκρίνει την ανάληψη εκτέλεσης από το Ίδρυμα 
ερευνητικών προγραμμάτων, την διοργάνωση διεθνών 
συναντήσεων, συνεδρίων και επιστημονικών ανακοινώ¬ 
σεων. 

στ) Εγκρίνει τον Προϋπολογισμό, Ισολογισμό και Απο¬ 
λογισμό του Ιδρύματος. 

ζ) Αποφασίζει την πρόσληψη του αναγκαίου προσωπι¬ 
κού, επιστημονικού και διοικητικού για την στελέχωση 
του Ιδρύματος και την ανάθεση διεκπεραίωσης νομικών 
υποθέσεων και υπηρεσιών σε δικηγόρους. 

η) Προσδιορίζει τα δικαιώματα, τα καθήκοντα και τις 
υποχρεώσεις, γενικά όλου του προσωπικού καθώς και 
την αμοιβή τους. 

θ) Αποφασίζει τον τρόπο διαχείρισης των πόσης φύσε- 
ως εσόδων και εξόδων και των περιουσιακών στοιχείων 
του Κοινωφελούς Ιδρύματος και γενικά για κάθε θέμα επί 
του οποίου, από τον Νόμο ή την Συστατική Πράξη του 
Ιδρύματος, απαιτείται απόφαση του οργάνου. 

ι) Δύναται να συστήνει Επιτροπές ή ομάδες Εργασίας 
αποτελούμενες, από Ειδικούς Επιστήμονες, για τον σχε¬ 
δίασμά, ανάθεση, υλοποίηση ή γνωμοδότηση, σε κάθε 
ζήτημα που έχει σχέση με την προαγωγή των σκοπών 
του. 

ια) Καταρτίζει οργανόγραμμα και εσωτερικό κανονισμό 
λειτουργίας. 

ιβ) Ορίζει πενταμελή επιτροπή απονομής υποτρο¬ 
φιών. 

Άρθρο 8 

Αρμοδιότητες Προέδρου Διοικητικού Συμβουλίου 

Ο Πρόεδρος του Διοικητικού Συμβουλίου του Ιδρύμα¬ 
τος έχει τις εξής αρμοδιότητες: 

α) Εκπροσωπεί το ίδρυμα ενώπιον όλων γενικά των Αρ¬ 
χών και Δικαστηρίων καθώς και στις σχέσεις του και συ¬ 
ναλλαγές με κάθε φυσικό ή νομικό πρόσωπο. 

β) Συγκαλεί σε συνεδριάσεις το Διοικητικό Συμβούλιο 
τακτικά μεν τουλάχιστον τρεις φορές τον χρόνο έκτακτα 
δε, όσες φορές το κρίνει σκόπιμο ή το ζητήσουν τρία (3) 
τουλάχιστον μέλη του, με γραπτή αίτησή τους. Καταρτί¬ 
ζει την Ημερήσια Διάταξη των θεμάτων, που θα συζητη¬ 
θούν στο Διοικητικό Συμβούλιο, την οποία υπογράφει με 
το Γραμματέα και η οποία αποστέλλεται στα μέλη του Δι¬ 
οικητικού Συμβουλίου επτά (7) τουλάχιστον ημέρες πριν 
από την συνεδρίαση και διευθύνει τις συνεδριάσεις αυ¬ 
τού. Ανάλογα πράττει για τη σύγκλιση της Εκτελεστικής 
Επιτροπής μία φορά το μήνα ή εκτάκτως εάν το ζητήσουν 
δύο μέλη της. 

γ) Εισηγείται στο Διοικητικό Συμβούλιο τα θέματα της 
Ημερήσιας Διάταξης. Μπορεί όμως, όποτε το κρίνει σκό¬ 
πιμο, να αναθέτει την εισήγηση των διαφόρων θεμάτων 
σε άλλο μέλος του Διοικητικού Συμβουλίου. 

δ) Αλληλογραφεί με κάθε Αρχή και υπογράφει όλα τα 
έγγραφα του Ιδρύματος, που στέλλονται σε κάθε φυσικό 
ή νομικό πρόσωπο. 


ε) Υπογράφει, μετά από απόφαση του Διοικητικού Συμ¬ 
βουλίου, τις συμβάσεις εκτέλεσης ερευνητικών προ¬ 
γραμμάτων και ερευνών, για την επίτευξη των σκοπώντου 
Ιδρύματος. 

στ) Τον Πρόεδρο απάντα, κωλυόμενο ή μη υπάρχο¬ 
ντα αναπληρώνει σε όλες τις αρμοδιότητες και εξου¬ 
σίες του ο Διευθυντής και τούτου απόντος ή κωλυομέ- 
νου, ένα μέλος του Διοικητικού Συμβουλίου, το οποίο 
θα έχει ορισθεί, από το Διοικητικό Συμβούλιο, μετά 
από πρόταση του Προέδρου ή απόντος αυτού του Δι¬ 
ευθυντή. 

Άρθρο 9 

Αρμοδιότητες Διευθυντή 

1. Η Διεύθυνση του Ιδρύματος, αποτελούμενη από δύο 
κλάδους, δηλαδή τον Επιστημονικό και τον Διοικητικό, 
ασκείται από τον Διευθυντή που εκλέγεται από το Διοικη¬ 
τικό Συμβούλιο μεταξύ των μελών του. 

2.0 Διευθυντής του Ιδρύματος αναπληρώνει τον Πρόε¬ 
δρο σε όλες του τις αρμοδιότητες όταν κωλύεται, απου¬ 
σιάζει ή δεν υπάρχει. 

3. Έχει θητεία τεσσάρων (4) ετών που δύναται να παρα- 
ταθεί για μια ακόμη τετραετία και παρέχει τις υπηρεσίες 
του χωρίς αμοιβή. 

4. Ο Διευθυντής φροντίζει για την εκτέλεση και τήρηση 
των αποφάσεων του Συμβουλίου του Ιδρύματος και λαμ¬ 
βάνει όλα τα απαραίτητα μέτρα για την καλή λειτουργία 
του. 

5. Προΐσταται όλων των υπηρεσιών του Ιδρύματος και 
ασκεί εποπτεία και έλεγχο στο προσωπικό. 

6.0 Διευθυντής πρέπει να είναι υποχρεωτικά ιατρός Γα- 
στρεντερολόγος, ιδιαίτερα αυξημένου κύρους και να έχει 
διατελέσει Καθηγητής ή Αναπληρωτής Καθηγητής Πανε¬ 
πιστημίου ή Διευθυντής Κλινικής. 

Άρθρο 10 

Αρμοδιότητες Γ ραμματέα 

1. Ο Γραμματέας του Ιδρύματος: 

α) Συνυπογράφει μαζί με τον Πρόεδρο κάθε έγγραφο 
του Ιδρύματος, που απευθύνεται σε κάθε Αρχή ή σε κάθε 
φυσικό ή νομικό πρόσωπο. 

β) Φροντίζει για την σύνταξη των πρακτικών του Διοικη¬ 
τικού Συμβουλίου. 

γ) Διεκπεραιώνει την αλληλογραφία. 

δ) Φυλάσσει τα έγγραφα, τα βιβλία (εκτός από τα δια¬ 
χειριστικά) και την σφραγίδα του Ιδρύματος και ευθύνε- 
ται για την καταστροφή ή την απώλειά τους. 

2. Ο Γ ραμματέας μπορεί εφ’ όσον κρίνεται αιτιολογη¬ 
μένα απαραίτητο, από το Διοικητικό Συμβούλιο, να βοη- 
θείται από υπαλλήλους του Ιδρύματος, την ευθύνη όμως 
φέρει πάντοτε ο ίδιος. 

3. Τον Γ ραμματέα, όταν απουσιάζει δεν υπάρχει ή κω¬ 
λύεται, αναπληρώνει άλλο μέλος του Διοικητικού Συμ¬ 
βουλίου που ορίζεται με απόφαση του Διοικητικού Συμ¬ 
βουλίου. 

Άρθρο 11 

Αρμοδιότητες Ταμία 

1. Ο Ταμίας του Ιδρύματος: 

α) Εισπράττει όλα τα έσοδα του Ιδρύματος εκδίδοντας 

και υπογράφοντας σχετικές αριθμημένες διπλότυπες 
αποδείξεις. 

β) Καταθέτει τα έσοδα του Ιδρύματος σε ένα, απότα πι¬ 
στωτικά ιδρύματα, που ορίζονται από το Διοικητικό Συμ¬ 
βούλιο του Ιδρύματος, έχοντας την ευχέρεια να παρα¬ 
κρατεί από αυτά, το ποσό που είναι αναγκαίο, για την πλη¬ 
ρωμή εκτάκτων επειγουσών δαπανών του Ιδρύματος. Το 
ύψος του παρακρατουμένου ποσού καθορίζεται με από¬ 
φαση του Διοικητικού Συμβουλίου. 

γ) Είναι υπόλογος μαζί με τον Πρόεδρο για την τήρηση 
των Τραπεζικών λογαριασμών του Iδρύματος. 

δ) Υπογράφει επιταγές, συναλλαγματικές και κάθε 
αξιόγραφο. 

ε) Τηρεί και φυλάσσει τα διαχειριστικά βιβλία και στοι¬ 
χεία του Ιδρύματος. 

ζ) Φροντίζει, για την έγκαιρη κατάρτιση και υποβολή στο 
Διοικητικό Συμβούλιο του προϋπολογισμού, απολογι¬ 
σμού και ισολογισμού του Ιδρύματος. 

2. Τον Ταμία, όταν δεν υπάρχει απουσιάζει ή κωλύεται, 
αναπληρώνει άλλο μέλος του Διοικητικού Συμβουλίου, 
που ορίζεται με απόφαση αυτού. 

Άρθρο 12 

Προσωπικό - Συνεργάτες 

1. Το Διοικητικό Συμβούλιο καταρτίζει εσωτερικό κανο¬ 
νισμό, που μεταξύ άλλων περιγράφει το αναγκαίο για την 
λειτουργία του Ιδρύματος προσωπικό. 

2. Η πρόσληψη και απόλυση του προσωπικού γίνεται με 
απόφαση του Διοικητικού Συμβουλίου, μετά από εισήγη¬ 
ση του Προέδρου ή του Διευθυντού. 

3. Με συμβάσεις, που υπογράφονται από τον Πρόε¬ 
δρο του Διοικητικού Συμβουλίου, σύμφωνα με τα οριζό¬ 
μενα παραπάνω, καθορίζονται η χρονική διάρκεια ερ¬ 
γασίας, οι αποδοχές, οι παροχές εν γένει, οι υποχρεώ¬ 
σεις και τα δικαιώματα των προσλαμβανομένων στο 
Ίδρυμα. 

Άρθρο 13 

Εκτελεστική Επιτροπή 

Η Εκτελεστική Επιτροπή συνεδριάζει μία φορά το μή¬ 
να μετά από πρόσκληση του Προέδρου και εκτάκτως, 
όταν το ζητήσουν δύο από τα μέλη της με γραπτή αίτη¬ 
σή τους, που θα προτείνει τα θέματα ημερήσιας διάτα¬ 
ξης. Ο Πρόεδρος συγκαλεί υποχρεωτικά την Εκτελεστι¬ 
κή Επιτροπή εντός 1 δημέρου από την ημερομηνία αίτη¬ 
σης. 

Η Εκτελεστική Επιτροπή βρίσκεται σε απαρτία όταν 
παρίστανται τρία από τα τέσσερα μέλη της. Μεταξύ 
των παρόντων πρέπει να είναι ο Πρόεδρος ή ο Διευθυ¬ 
ντής. 

Οι αρμοδιότητες και το πλαίσιο λειτουργίας της Εκτε¬ 
λεστικής Επιτροπής προσδιορίζονται με απόφαση του Δι¬ 
οικητικού Συμβουλίου του Ιδρύματος, το οποίο παρέχει σ’ 
αυτήν τις σχετικές εξουσιοδοτήσεις ή εντολές και εγκρί¬ 
νει τις πράξεις της. 

Άρθρο 14 

Εσωτερικός Κανονισμός 

1. Το Διοικητικό Συμβούλιο μπορεί να καταρτίζει Εσω¬ 
τερικό Κανονισμό λειτουργίας του Ιδρύματος και των 


υπηρεσιών του. Με τον Κανονισμό αυτό ρυθμίζονται τα 
εξής ιδίως θέματα: 

α) Η διάρθρωση των υπηρεσιών του Ιδρύματος, 
β) Η υπηρεσιακή κατάσταση και εξέλιξη, τα δικαιώματα 
και οι υποχρεώσεις του προσωπικού, 
γ) Η άσκηση πειθαρχικού ελέγχου του προσωπικού, 
δ) Οποιαδήποτε άλλη λεπτομέρεια, που αφορά την λει¬ 
τουργία και την οργάνωση του κοινωφελούς Ιδρύματος, 
εφ’ όσον δεν προβλέπεται στον Οργανισμό ή στην ισχύ- 
ουσα νομοθεσία. 

Άρθρο 15 

Οικονομική Διαχείριση 

1. Η Οικονομική Διαχείριση του Ιδρύματος είναι ενιαία, 
περιλαμβάνει, ετήσια περίοδο, η οποία αρχίζει την πρώτη 
(1η) Ιανουάριου και λήγει την τριακοστή πρώτη (31 η) Δε¬ 
κεμβρίου του ιδίου έτους. 

Εξαιρετικά η πρώτη διαχειριστική περίοδος αρχίζει, 
από την ημέρα δημοσίευσης στην εφημερίδα της Κυβερ- 
νήσεως της κύρωσης της σύστασης του Ιδρύματος, η 
οποία μπορεί να παραταθεί μέχρι την τριακοστή πρώτη 
(31η) Δεκεμβρίου του επομένου ημερολογιακού έτους, 
με απόφαση του Διοικητικού Συμβουλίου, που λαμβάνε- 
ται στην πρώτη συνεδρίασή του. 

2. Η Οικονομική Διαχείριση γίνεται με βάση Προϋπο¬ 
λογισμό και Απολογισμό εσόδων και εξόδων, που κα¬ 
ταρτίζεται σύμφωνα με τις διατάξεις του Α.Κ. και τις λοι¬ 
πές κείμενες διατάξεις εγκρινομένων των ανωτέρω με 
αποφάσεις του Διοικητικού Συμβουλίου του Κοινωφε¬ 
λούς Ιδρύματος και τις κείμενες διατάξεις, εγκρινομέ- 
νων κατά τ’ ανωτέρω, από την εποπτεύουσα αρχή, μό¬ 
νον, από την άποψη της μη εκτροπής, από τους σκοπούς 
του Ιδρύματος. 

Άρθρο 16 
Βιβλία και Στοιχεία 

1. Το Ίδρυμα τηρεί υποχρεωτικά τα ακόλουθα βιβλία και 
στοιχεία: 

α. Βιβλίο Πρωτοκόλλου Αλληλογραφίας, 
β. Βιβλίο πρακτικών Συνεδριάσεων 
γ. Βιβλίο λογιστικής Παρακολούθησης των Εσόδων - 
Εξόδων καθώς και κάθε άλλο στοιχείο που προβλέπει για 
την ιδιωτική οικονομία, το Ενιαίο λογιστικό Σχέδιο της Χώ¬ 
ρας και οι συναφείς Νόμοι, 
δ. Βιβλίο Οικονομικών Ενισχύσεων και Βραβείων, 
ε. Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένων, από 
τις αρμόδιες υπηρεσίες. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει στην πρώτη συνεδρίαση 
του, την τήρηση και άλλων βιβλίων και στοιχείων, που εί¬ 
ναι σύμφωνα με τον Νόμο, απαραίτητα για την διαχείριση 
της περιουσίας του Ιδρύματος και την εκτέλεση των σκο¬ 
πών του. 

Άρθρο 17 

Σύσταση Παραρτημάτων 

Με απόφαση του Διοικητικού Συμβουλίου του Ιδρύμα¬ 
τος μπορούν να συσταθούν παραρτήματά του και σε άλ¬ 
λες πόλεις της Ελλάδος. 

Τα παραρτήματα αυτά θα φέρουν την ίδια με το ίδρυμα 
επωνυμία, την σφραγίδα του Ιδρύματος μετηνπροσθήκη 
της λέξης, "ΠΑΡΑΡΤΗΜΑ" και την ονομασία της πόλης της 
έδρας τους. Κάθε παράρτημα διοικείται από πενταμελές 
Τοπικό Συμβούλιο, τα μέλη του οποίου ορίζονται από το 
Κεντρικό Διοικητικό Συμβούλιο και παρέχουν τις υπηρε¬ 
σίες τους χωρίς αμοιβή. Οι αρμοδιότητες του Τοπικού 
Συμβουλίου καθορίζονται σύμφωνα με τον εσωτερικό Κα¬ 
νονισμό από το Κεντρικό Διοικητικό Συμβούλιο έναντι του 
οποίου τα μέλη είναι υπόλογο. 

Άρθρο 18 

Τροποποίηση Οργανισμού 

Ο Οργανισμός του Ιδρύματος δύναται να τροποποιηθεί 
ή να συμπληρωθεί με Προεδρικό Διάταγμα σύμφωνα με 
τις διατάξεις των άρθρων 98 του 2039/1939 και 110 και 
119 του Α.Κ. ύστερα από πρόταση του Διοικητικού Συμ¬ 
βουλίου, που λαμβάνεται με πλειοψηφία των δύο τρίτων 
(2/3) του συνόλου των μελώντου. 

Τροποποίηση του Οργανισμού δεν μπορεί να γίνει προ 
της παρελεύσεως πενταετίας από την προηγούμενη. 

Άρθρο 19 

Διάλυση του Κοινωφελούς Ιδρύματος - 
Τύχη Περιουσίας 

1. Το Ίδρυμα διαλύεται: 

α) Με απόφαση του Διοικητικού Συμβουλίου αυτού, που 


λαμβάνεται με πλειοψηφία των τριών τετάρτων (3/4) των 
μονίμων μελώντου. 

β) Στην περίπτωση, που ο σκοπός του απέβη ανέφι¬ 
κτος ή παρεξέκλινε ουσιωδώς ή όταν η λειτουργία του 
Ιδρύματος αντίκειται πλέον στην ηθική ή την Δημόσια 
Τάξη. 

2. Σε περίπτωση διάλυσης, για οποιοδήποτε λόγο 
του Ιδρύματος, αυτό τίθεται υπό εκκαθάριση σύμφω¬ 
να με το Νόμο και το προϊόν της εκκαθαρίσεως πε¬ 
ριέρχεται σε νομικό πρόσωπο ιδιωτικού δικαίου, που 
πρέπει να είναι κοινωφελές και να επιδιώκει ίδιους ή 
παρεμφερείς σκοπούς με αυτούς που επιδιώκειτο δια¬ 
λυόμενο Ίδρυμα. 

Στον Υπουργό Εθνικής Παιδείας & Θρησκευμάτων και 
στους Υφυπουργούς Υγείας Πρόνοιας και Οικονομικών 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 2 Απριλίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΑΠΟΣΤΟΛΟΣ ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 

ΥΦΥΠΟΥΡΓΟΣ 
ΥΓΕΙΑΣ ΠΡΟΝΟΙΑΣ 

ΕΚΤΩΡ ΝΑΣΙΩΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΒ * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.θΐ.^ 

Θ-ΓΠ3Μ: \Λ/θ6ηΐ35ΐθΓ @ θί.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310) 423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410) 597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυιΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυιΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3 μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυιΌ ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙβίΎίθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θυιΌ ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΐθίτιβΐ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







































